*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*132. számú előterjesztés*

Bátaszék Város Önkormányzat Képviselő-testületének 2023. augusztus 2-án

7.30 órakor megtartandó rendkívüli ülésére

Döntés helyi egészségügyi infrastruktúra fejlesztésének előkészítése kapcsán megalapozó dokumentumok elkészítésére vállalkozó kiválasztásáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Kelemen Marianna városüzemeltetési ügyintéző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető |

***Tisztelt Képviselő-testület!***

Bátaszék Város Önkormányzat Képviselő-testületének 152/2023.(VI.21.) önkormányzati határozatával elfogadta a Bátaszék, Kossuth u. 49. és Kossuth u. 54. szám alatti ingatlanokat érintő TOP-Plusz-3.3.2-21 feltételek szerinti helyi egészségügyi és szociális infrastruktúra fejlesztése érdekében támogatási kérelem benyújtását. A kérelem benyújtásához szükséges megalapozó dokumentum – helyszínrajz, vázlatrajz (jelenlegi és tervezett állapot bemutatása) és műszaki leírás, költségbecslés elkészítésére ajánlattételi felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

1. Az ajánlattevő neve: Tiringer Építőipari Kft.

7140 Bátaszék, Garay J. u. 8.

Ajánlati ár: 940.000,- Ft + 253.800,- Ft (27% Áfa), azaz összesen 1.193.800,- Ft

1. Az ajánlattevő neve: MM Villamos Tervező Kft.

6455 Katymár, Kossuth L. u. 14. A. ép.

Ajánlati ár: 1.255.000,- Ft + 338.850,- Ft (27% Áfa), azaz összesen 1.593.850,- Ft

1. Az ajánlattevő neve: PalpAl Szolgáltató, Tanácsadó és Kereskedelmi Kft.

2458 Kulcs, Muskátli u. 23.

Ajánlati ár: 1.450.000,- Ft + 391.500,- Ft (27% Áfa), azaz összesen 1.841.500,- Ft

Bátaszék Város Önkormányzatának Képviselő-testülete a 152/2023.(VI.21.) számú határozatával a dokumentumok elkészítésére 1.000.000,- Ft keretösszeget biztosított. A legalacsonyabb beérkezett ajánlat összege bruttó 1.193.800,- Ft volt.

Az 1.sz. határozati javaslattal a rendkívüli ülésen meghozandó döntésekhez szükséges fedezetbiztosításról, valamint a 2.sz határozati javaslattal a dokumentum elkészítéséhez szükséges további fedezet biztosításáról dönthet a T. Képviselő-testület.

**1.sz. H a t á r o z a t i j a v a s l a t :**

**a rendkívüli testületi ülésen meghozandó döntésekhez szükséges fedezet biztosítására**

Bátaszék Város Önkormányzat Képviselő-testülete az önkormányzat 2023. évi költségvetésében az általános tartalék előirányzatát 1.500.000 Ft keretösszeggel növeli, az egyensúlyi céltartalék terhére; egyúttal felkéri a város jegyzőjét, hogy a következő negyedévben a helyi költségvetési rendelet módosításakor gondoskodjon az előbbiekben rögzített adatok átvezetéséről.

*Határidő:* 2023. augusztus 31.

*Felelős*: dr. Firle-Paksi Anna aljegyző

(költségvetési rendelet módosításának előkészítéséért)

*Határozatról értesül*: Bátaszéki KÖH Pénzügyi Iroda

irattár

**2.sz. H a t á r o z a t i j a v a s l a t :**

**Döntés helyi egészségügyi infrastruktúra fejlesztésének előkészítése kapcsán megalapozó dokumentumok elkészítésére vállalkozó kiválasztására**

1. Bátaszék város Önkormányzat Képviselő-testülete a megalapozó dokumentum elkészítéséhez szükséges a 152/2023.(VI.21.) számú határozatával meghatározott összegen felül további 193.800,- Ft összeget az önkormányzat 2023. évi költségvetésének általános tartaléka terhére biztosítja; valamint felkéri Tiringer Építőipari Kft.-t a megalapozó dokumentum elkészítésére.
2. felhatalmazza a város polgármesterét a vállalkozási szerződés aláírására.

*Határidő:* 2023. augusztus 22.

*Felelős*: Dr. Firle-Paksi Anna aljegyző

(a határozat megküldéséért)

*Határozatról értesül*: Tiringer Építőipari Kft.

Bátaszéki KÖH Városüz. Iroda

Bátaszéki KÖH Pénzügyi Iroda

irattár